भागवत कराड

भागवत किशनराव कराड हे मराठी राजकारणी आणि निवृत्त बालरोग शल्यचिकित्सक आहेत.  ते भारतीय जनता पक्षाचे सदस्य आहेत आणि महाराष्ट्रातून राज्यसभेचे सदस्य आहेत. ते दोन वेळा औरंगाबादचे महापौर होते.    पंतप्रधान मोदींच्या मंत्रिमंडळात दुसऱ्या सत्ताकालात कराड हे अर्थमंत्रालयात राज्यमंत्री झाले. 

 कौटुंबिक जीवन 
कराड यांचा जन्म १६ जुलै, १९५६ रोजी चिखली, लातूर जिल्हा, महाराष्ट्र येथे झाला. त्यांच्या वडिलांचे नाव किशनराव आणि आईचे नाव गयाबाई कराड होते. त्यांनी २१ डिसेंबर, १९८१ रोजी अंजलीशी लग्न केले आणि त्यांना तीन मुले आहेत. कराड यांनी औरंगाबाद येथील डॉ. बाबासाहेब आंबेडकर मराठवाडा विद्यापीठ आणि मुंबईच्या कॉलेज ऑफ फिजिशियन अँड सर्जनमध्ये शिक्षण घेतले असून, त्यांनी शस्त्रक्रियेमध्ये मास्टर ऑफ सर्जरी आणि बालरोग शस्त्रक्रियेमध्ये मॅजिस्टर चिरुर्गी पदवी प्राप्त केली आहे. औरंगाबादमधील कराड हॉस्पिटल हे ५० खाटांचे बहुचिकित्सा रुग्णालय त्यांच्या मालकीचे आहे.  

 करिअर 
कराड १९९७-९८ मध्ये औरंगाबाद महापालिकेचे उपमहापौर होते.  त्यानंतर ते २०००-०१ आणि २००५-०६ असे दोन वेळा औरंगाबादचे महापौर होते.  हे २०१८-२० दरम्यान आरईसी लिमिटेडचे संचालक होते. कराड यांची एप्रिल २०२० मध्ये राज्यसभेवर निवड झाली. ते जून २०२० मध्ये पेट्रोलियम आणि नैसर्गिक वायूवरील समिती आणि ऊर्जा मंत्रालय आणि नवीन आणि नवीकरणीय ऊर्जा मंत्रालयाच्या सल्लागार समितीचे सदस्य झाले. ७ जुलै, २०२१ रोजी कराड यांची वित्त मंत्रालयात राज्यमंत्री म्हणून नियुक्ती करण्यात आली 

कराड यांनी १६ नोव्हेंबर २०२१ रोजी दिल्लीहून मुंबईला जाणाऱ्या इंडिगो फ्लाइट १७१ मध्ये व्हासोव्हेगल सिंकोपने ग्रस्त असलेल्या प्रवाशाला आपत्कालीन वैद्यकीय मदत दिली   कराड आणि खासदार सुभाष भामरे यांनी १७ जून, २०२२ रोजी दिल्लीहून औरंगाबादला एर इंडिया फ्लाइट ४४३ मधील प्रवाशालाही आपत्कालीन वैद्यकीय मदत दिली.  

 संदर्भ 

वर्ग:मराठी राजकारणी
वर्ग:इ.स. १९५६ मधील जन्म
वर्ग:राज्यसभा सदस्य
वर्ग:पुरुष चरित्रलेख
वर्ग:औरंगाबादचे महापौर
वर्ग:औरंगाबादचे उपमहापौर